open-index/open-wikipedia-markdown huggingface dataset:
Lyxóza

**Lyxóza** je aldopentóza, teda monosacharid s piatimi uhlíkovými atómami a aldehydovou funkčnou skupinou. Je to C2 epimér xylózy. Ako ostatné sacharidy, aj lyxóza existuje v podobe D- a L- enantiomérov.

Lyxóza sa v prírode vyskytuje len výnimočne, napríklad ako zložka bakteriálnych glykolipidov.
žiadny|náhľad|330x330bod|<small>D</small>-Lyxóza ako furanóza a pyranóza

## Referencie

## Zdroj

Kategória:Aldózy
Kategória:Pentózy
Treóza

**Treóza** je štvoruhlíkatý monosacharid.***' Má [[Aldehyd|aldehydovú]] skupinu, takže je to [[aldóza]].***' Treóza existuje v podobe dvoch enantiomérov, a to D-treóza and L-treóza. Názov treóza teda môže označovať jeden z týchto stereoizomérov, ich racemát či jej všeobecnú štruktúru (bez špecifikácie stereochémie).

## Názvoslovie diastereomérov
Predpona „treo“, ktoré sa používa pre diastereoméry, pochádza z mena treózy (obdobne pochádza predpona „erytro“ z jej diastereoméru, erytrózy). Táto predpona sa používala na popis organickej štruktúry s dvoma susednými chirálnymi centrami,**** kde vo Fischerovej projekcii sú substituenty na rôznych stranách (treo izomér má teda substituenty v pozícii syn a erytro izomér má substituenty v pozícii anti). Toto názvoslovie sa však už neodporúča používať. 

náhľad|Fischerova projekcia enantiomérov treózy|stred

## Referencie

## Pozri aj
* Treitol
* Kyselina treonová
* Treonová nukleová kyselina

## Zdroj

Kategória:Tetrózy
Kategória:Monosacharidy
Ivan Greguš

MUDr. **Ivan Greguš** (do roku 1945: **Arpád Grünwald**; * 21. jún 1896, Tesárske Mlyňany† 10. december 1963, Praha) bol slovenský lekár židovského pôvodu, ktorý sa zapojil do Slovenského národného povstania (SNP).

Absolvoval štúdium všeobecného lekárstva na Lekárskej fakulte Karlovej univerzity, kde spromoval v roku 1923. V rokoch 19241940 pôsobil ako praktický lekár v Zlatých Moravciach až kým mu štátna moc Slovenskej republiky v rámci realizácie protižidovských opatrení nezakázala lekársku prax. V marci 1942 bol eskortovaný v sústreďovacom tábore v Seredi. Od júla 1942 pôsobil ako praktický lekár v Pustom Poli, neskôr v Nitrianskej Blatnici a od novembra 1942 v Polomke. Počas SNP slúžil ako lekár 4. taktickej skupiny 1. československej armády na Slovensku, ktorá vznikla po 10. septembri 1944 pod velením pplk. Malára
bola známa pod krycím názvom „Muráň“. Po vojne lekársky pôsobil v Bratislave.

## Poznámky


## Referencie

Kategória:Slovenskí lekári
Kategória:Lekári židovského pôvodu
Kategória:Osobnosti SNP
Kategória:Osobnosti z Tesárskych Mlynian
Rallye Dakar 2022

**Rallye Dakar 2022** bol 44. ročník prestížneho podujatia, ktoré sa konalo v Saudskej Arábii.

Vytrvalostné preteky začali prológom 1. januára z mesta Džidda do Hail a po 12. etapách sa 14. januára skončili opäť v Džidde. Trať viedla len územím Saudskej Arábie, pričom zastúpené boli etapy s rôznym povrchom. Na štart sa postavili jazdci motocyklov, štvorkoliek, automobilov, špeciálov, prototypov a kamiónov. Slovensko zastupovalo 5 pretekárov, z ktorých si najlepšie počínal motocyklista Štefan Svitko, ktorý dokončil na konečnom 12. mieste.

## Dĺžka trate
Pre účastníkov bol pripravený prológ a dvanásť etáp s celkovou dĺžkou .

## Etapy

## Slovenskí účastníci
Slovensko v tomto ročníku reprezentoval motocyklista Štefan Svitko ml. na stroji KTM 450 Rally Factory (Slovnaft Rally Team), Marek Sýkora v kategórii automobilov bol navigátorom posádky Fordu F150 EVO (OffroadSport Team) Miroslava Zapletala z Česka. Ľubomír Palčo bol mechanikom v posádke kamiónu MAN maďarského vodiča Zsolta Darazsia (Team SSP) a v kategórii Dakar Classic tvorili posádku Mitsubishi Pajero 3000 L141G Juraj Ulrich a Ľuboš Schwartzbacher (Jantar Team s.r.o.).

## Poznámky


## Referencie

## Pozri aj
* Rallye Dakar

## Zdroj
* Oficiálna stránka súťaže

Kategória:Rallye Dakar
Kategória:Šport v 2022
Majstrovstvá Európy vo futbale žien do 17 rokov

**Majstrovstvá Európy vo futbale žien do 17 rokov** je každoročným turnajom ženských národných tímov do 17 rokov, ktoré organizuje UEFA. Prvým ročníkom bol 2008. Turnaj, ktorá sa koná v párny rok je tiež kvalifikáciou na Majstrovstvá sveta žien do 17 rokov. Najúspešnejším tímom je Nemecko, ktoré vyhralo 8 titulov.

## Formát
Turnaj má 3 fázy: 2 kvalifikačné kolá a finálový turnaj (8 tímov).

V rokoch 2008 až 2013 sa finálový turnaj kvalifikovali 4 tímy, od ročníka 2014 sa tento počet zvýšil na 8.

## Výsledky

## Doterajšie víťazky

## Pozri aj

* Majstrovstvá Európy vo futbale žien do 19 rokov

* Majstrovstvá Európy vo futbale žien

## Zdroj
* 

Kategória:Majstrovstvá Európy vo futbale žien do 17 rokov
Jozef Gottdiener

MUDr. **Jozef Gottdiener** (* 26. marec 1897, Prešov† 1944) bol slovenský zubný lekár židovského pôvodu.

Absolvoval štúdium lekárstva na Lekárskej fakulte Karlovej univerzity, kde spromoval v roku 1922. V rokoch 19241940 pôsobil ako zubný lekár v Prešove. Popri lekárskej činnosti sa angažoval v spolkovom živote ako funkcionár lekárskych spolkov, židovskej náboženskej obce a športového klubu Snaha v Prešove (pozri pod HC Prešov Penguins).

V septembri 1940 mu štátna moc Slovenskej republiky v rámci realizácie protižidovských opatrení zakázala lekársku prax. Od mája 1942 bol pridelený do ordinácie okresného lekára Vladimíra Manicu v Humennom, no v jeseni 1944 ho zavraždili nemecké bezpečnostné orgány.

## Poznámky


## Referencie

Kategória:Narodenia 26. marca
Kategória:Narodenia v 1897
Kategória:Úmrtia v 1944
Kategória:Slovenskí stomatológovia
Kategória:Lekári židovského pôvodu
Kategória:Osobnosti z Prešova
Kategória:Obete holokaustu
Xylulóza

**Xylulóza** je ketopentóza, teda monosacharid s piatimi uhlíkovými atómami a ketónovou funkčnou skupinou. V prírode sa nachádza v podobe oboch enantiomérov, D- i L-. 1-deoxy-D-xylulóza-5-fosfát je prekurzor terpénov, ktorý vzniká v nemevalonátovej dráhe.

Xylulóza-5-fosfát, fosforylovaná xylulóza, vystupuje v pentózafosfátovej dráhe.

## Patológia
L-Xylulóza sa hromadí v moči pacientov s pentózúriou kvôli nedostatočnej aktivite <small>L</small>-xylulózareduktázy. Keďže L-xylulóza je redukujúci cukor, podobne ako D-glukóza, pentózúria sa kedysi chybne diagnostikovala ako diabetes.

## Referencie

## Zdroj

Kategória:Pentózy
Kategória:Ketózy
Štefan Matuch

MUDr. **Štefan Matuch** (* 3. november 1935, Markovce† 6. október 1997, Vranov nad Topľou) bol slovenský lekár chirurg.

Absolvoval štúdium všeobecného lekárstva na Lekárskej fakulte Univerzity Pavla Jozefa Šafárika v Košiciach, kde spromoval v roku 1960. V rokoch 19601973 pôsobil na chirurgickom oddelení nemocnice v Bardejove. Následne pracoval v nemocnici vo Vranove nad Topľou, kde sa v roku 1974 ujal primariátu novozaloženého chirurgického oddelenia, ktoré viedol až do roku 1997. Venoval sa najmä abdominálnej chirurgii a prispel k rozvoju chirurgie vo vtedajšom Východoslovenskom kraji.

V roku 2007 mu bola in memoriam udelená Cena mesta Vranov nad Topľou.

## Referencie

Kategória:Osobnosti z Markoviec
Kategória:Slovenskí chirurgovia
Kategória:Absolventi Lekárskej fakulty Univerzity Pavla Jozefa Šafárika v Košiciach
Morena (rozlišovacia stránka)

**Morena** môže byť:

* staroslovanská bohyňa zimy a smrti, pozri Morena
* album speváčok Andrea Bučko a Dominika Kavaschová, pozri Morena (album)
Fara v meste

***Fara v meste*** je slovenský rodinný komediálny seriál, ktorého prvú sériu vysielala TV LUX od 1. apríla 2018 do 27. apríla 2019. Od 1. januára 2022 vysiela druhú sériu. Hlavnú postavu stvárňuje Roman Poláčik.

## Obsadenie

## Série

## Časti
### 1. séria (2018-2019)

### 2. séria (2022)

## Referencie

Kategória:Slovenské televízne seriály
Kategória:Televízne seriály z roku 2019
Azyl (rozlišovacia stránka)

**Azyl** môže byť:

* ochrana cudzinca, pozri Azyl
* hudobné vydavateľstvo, pozri Azyl (vydavateľstvo)
* americký film z roku 2008, pozri Azyl (film z roku 2008)
* český film z roku 2021, pozri Azyl (film z roku 2021)
In The Middle Of...

***In The Middle Of...*** je štúdiový album Andrei Bučko. V roku 2012 ho vydalo hudobné vydavateľstvo Azyl.

## Zoznam skladieb

## Referencie

Kategória:Albumy Andrei Bučko
Kategória:Albumy Márie Kmeťkovej
Kategória:Hudobné albumy z 2012
Morena (album)

***Morena*** je štúdiový album Andrei Bučko. V roku 2020 ho vydalo hudobné vydavateľstvo.

## Zoznam skladieb

## Referencie

Kategória:Albumy Andrei Bučko
Kategória:Albumy Dominiky Kavaschovej
Kategória:Hudobné albumy z 2020
Júlia Medvecká

MUDr. **Júlia Medvecká**, rod. **Jančová** (* 2. január 1903, Liptovský Hrádok† 4. február 1993, Trenčín) bola slovenská lekárka oftalmologička.

Gymnaziálne štúdium absolvovala v Košiciach a všeobecné lekárstvo vyštudovala na Lekárskej fakulte Univerzity Komenského v Bratislave. Následne pôsobila v nemocnici v Košiciach, spočiatku na chirurgickom a potom na očnom oddelení, pričom bola jednou z prvých žien oftalmologičiek na Slovensku. V rokoch 19361938 pracovala v ambulancii očných chorôb v Československých štátnych dráhach a v rokoch 19391963 pôsobila ako vedúca lekárka očnej ambulancie okresného ústavu národného zdravia, pričom zároveň po dobu 20 rokov viedla trachómovú ambulanciu. Zaslúžila sa o likvidáciu trachómu, nebezpečnej infekčnej očnej choroby, ktorá bola v minulosti na Slovensku veľmi rozšírená.

## Referencie

## Odporúčaná literatúra
* 

Kategória:Osobnosti z Liptovského Hrádku
Kategória:Slovenskí lekári
Kategória:Absolventi Lekárskej fakulty Univerzity Komenského v Bratislave
Jozef Neuman

MUDr. **Jozef Neuman** (iný zápis priezviska: **Neumann**; * 19. marec 1908, Trnava† 1987, Frankfurt nad Mohanom) bol slovenský lekár a účastník druhého československého odboja, pôsobivší ako riaditeľ liečebne v Kvetnici (19521968).

## Život
Po zavŕšení štúdia všeobecného lekárstva na Lekárskej fakulte Univerzity Komenského v Bratislave v roku 1933 nastúpil na lekársku prax v Piešťanoch, pričom v roku 1937 je zaznamenaný začiatok jeho pôsobenia v Rači. Počas druhej svetovej vojny žil v emigrácii v Anglicku, kde sa zapojil do zahraničného československého odboja.

Po návrate do vlasti v roku 1945 nastúpil na miesto lekára v sanatóriu na liečbu tuberkulózy a pľúcnych chorôb (dnes Nemocnice Na Pleši) v obci Nová Ves pod Pleší v dnešnom Stredočeskom kraji a neskôr pôsobil v obdobne zameranom liečebnom ústave (dnes Národný ústav tuberkulózy, pľúcnych chorôb a hrudníkovej chirurgie) vo Vyšných Hágoch. V roku 1952 nastúpil do funkcie riaditeľa Štátna nemocnica pre liečenie pľúcnych chorôb v Kvetnici (od roku 1960 fungujúcej pod názvom Liečebňa pľúcnej tuberkulózy, spadajúc pod Ústredné riaditeľstvo liečebných ústavov tuberkulózy a respiračných chorôb vo Vyšných Hágoch). Zaslúžil sa „o vybudovanie funkčnej jednotky liečebne s terénom, rehabilitácie a rekvalifikácie osôb so zmenenou pracovnou schopnosťou, najmä na zdravotnícke profesie.“ Už v roku 1952 zaviedol bronchologickú diagnostiku, potom presadil aj bezvýmerový systém prijímania pacientov a pod jeho vedením sa v rokoch 19531963 uskutočnilo šesť kurzov, na ktorých bolo rekvalifikovaných 152 osôb. Získal ocenenie Zaslúžilý lekár, no keď v roku 1968 emigroval do Západného Nemecka (čím prirodzene zároveň zanechal svoju funkciu riaditeľa liečebne), tento titul mu bol odobratý.

## Osobný život
Zosobášil sa so zubnou lekárkou Ruženou rod. Kurzmannovou, s ktorou mal syna Tomáša (* 1948) a dcéru Helenu (* 1951).

## Poznámky


## Referencie

Kategória:Narodenia 19. marca
Kategória:Narodenia v 1908
Kategória:Úmrtia v 1987
Kategória:Osobnosti z Trnavy
Kategória:Slovenskí lekári
Kategória:Osobnosti česko-slovenského protifašistického odboja
Kategória:Absolventi Lekárskej fakulty Univerzity Komenského v Bratislave
Magda Nová

MUDr. **Magda Nová**, CSc. (do roku 1945: **Neumannová**; * 20. marec 1914, Trenčianska Teplá† ?) bola slovenská lekárka zrejme židovského pôvodu a partizánka, účastníčka Slovenského národného povstania (SNP).

Lekársky pôsobila v Bratislave až kým jej v roku 1940 štátna moc Slovenskej republiky nezakázala lekársku prax. V roku 1942 pracovala v laboratóriu Nemocnice sv. Alžbety a neskôr pôsobila ako röntgenologička Nemocnice Robotníckej sociálnej poisťovne v Handlovej. Do SNP sa zapojila ako lekárka a členka partizánskeho oddielu Dolina. Zriadila ošetrovňu v Španej Doline, odkiaľ neskôr s pacientmi ustúpila do hôr, kde viedla poľnú ošetrovňu pre partizánsky oddiel Pomstiteľ a ďalšie skupiny. Po vojne pracovala na Ústave hygieny práce a chorôb z povolania v Bratislave.

## Referencie

Kategória:Narodenia 20. marca
Kategória:Narodenia v 1914
Kategória:Osoby s neistým dátumom úmrtia
Kategória:Osobnosti z Trenčianskej Teplej
Kategória:Slovenskí lekári
Kategória:Lekári židovského pôvodu
Kategória:Osobnosti SNP
Gustáv Novomeský

MUDr. **Gustáv Novomeský** (* 9. október 1868, Čáčov† 1959, Šaštín, dnes Šaštín-Stráže) bol slovenský lekár a komunálny politik.

Po absolvovaní štúdia na Evanjelickom lýceu v Bratislave a na gymnáziu v Rimavskej Sobote študoval všeobecné lekárstvo na Lekárskej fakulte Karlovej univerzity. Ako medik sa aktívne zapájal do národnostného spolkového života, istý čas predsedajúc slovenskému študentskému spolku Detvan a aktívne sa podieľajúc na činnosti Českoslovanskej jednoty. Už ako študent začal publikovať zdravotnícko-náučne články, zamieravajúc sa na otázky hygieny (napr. v roku 1892 v almanachu *Detvan* vydal štúdiu „Opatrovanie zdravia“). Spolu s ďalšími medikmi Vavrom Šrobárom a Jozefom Minárikom pôsobil v prípravnom výbore Prvého slovenského večera v Prahe, ktorý sa konal 24. novembra 1896 na Žofíne.

Po spromovaní a absolvovaní klinickej praxe pôsobil najskôr ako praktický lekár (18991918) a následne ako obvodný lekár (1919?) v Šaštíne, kde sa zaslúžil o rozvoj zdravotníctva, intenzívne vyvíjal zdravotnoosvetovú činnosť a pôsobil aj ako člen obecného zastupiteľstva.

## Poznámky


## Referencie

## Odporúčaná literatúra
* 
* 
* 

Kategória:Narodenia 9. októbra
Kategória:Narodenia v 1868
Kategória:Osoby s neistým dátumom úmrtia
Kategória:Osobnosti zo Senice
Kategória:Slovenskí lekári
Kategória:Slovenskí komunálni politici
Kategória:Absolventi Lekárskej fakulty Karlovej univerzity
Arabinóza

**Arabinóza** je aldopentóza, teda monosacharid s piatimi uhlíkovými atómami a aldehydovou funkčnou skupinou.

Väčšina sacharidov sa v prírode nachádza takmer výhradne v podobe D- enantioméru, ktorý je štruktúrne analogický D-glyceraldehydu. Arabinóza je však v prírode bežnejšia v podobe L-arabinózy oproti D-arabinóze a vystupuje ako súčasť biopolymérov ako sú hemicelulóza a pektín.

<small>L</small>-Arabinózový operón, známy ako araBAD operón, riadi katabolizmus arabinózy u *[[E. coli]]* a je dynamicky aktivovaný arabinózou a neprítomnosťou glukózy.

Klasickou metódou organickej syntézy arabinózy z glukózy je Wohlova degradácia.

D-Arabinóza môže v cyklickej forme existovať v jednej zo štyroch foriem:

Súbor:Alpha-D-Arabinofuranose.svg|α-D-Arabinofuranóza
Súbor:Beta-D-Arabinofuranose.svg|β-D-Arabinofuranóza
Súbor:Alpha-D-Arabinopyranose.svg|α-D-Arabinopyranóza
Súbor:Beta-D-Arabinopyranose.svg|β-D-Arabinopyranóza


## Etymológia
Arabinóza je pomenovaná podľa arabskej gumy, z ktorej bola prvýkrát izolovaná.

## Použitie v biológii
V syntetickej biológii je arabinóza často používaná ako jednosmerný alebo reverzibilný switch na expresiu proteínov, ktoré sú riadené promótorom P<sub>bad</sub> u *E. coli*. Tento switch môže byť negovaný prítomnosťou glukózy alebo vypnutý pridaním glukózy do média, čo je forma katabolitovej represie.

Niektoré organické skúšky overujú prítomnosť arabinózy, čo môže naznačiť premnoženie črevných kvasiniek, napr. *[[Candida albicans]]* alebo iných druhov kvasiniek či húb.

## Použitie v potravinárstve
Pôvodne bola arabinóza používaná ako sladidlo, avšak je to i inhibítor sacharázy, enzýmu, ktorý v tenkom čreve rozkladá sacharózu na glukózu a fruktózu.

## Referencie

## Zdroj

Kategória:Aldózy
Kategória:Pentózy
Ružena Neumanová

MUDr. **Ružena Neumanová** (iný zápis: **Neumannová**), rod. **Kurzmannová** (iný zápis: **Kurcmannová**; 14. jún 1909, Važec† ?) bola slovenská zubná lekárka a účastníčka druhého československého odboja.

## Život
Narodila sa v rodine úradníka Ilju a jeho manželky, poštovej zamestnankyne Izabely. Základnú školu vychodila v rodnom Važci, stredoškolské štúdium absolvovala v Bratislave (1927) a všeobecné lekárstvo vyštudovala na Lekárskej fakulte Univerzity Komenského v Bratislave, kde spromovala v roku 1934. Následne absolvovala ročnú prax v sanatóriu pre pľúcnu tuberkulózu a polročnú prax ako anesteziologička. Od roku 1935 sa venovala stomatologickej profesii, pričom v roku 1937 je zaznamenaný začiatok jej pôsobenie v Rači. V rokoch 19391945 žila v emigrácii v Anglicku, kde sa zapojila do zahraničného československého odboja. Po návrate do vlasti lekársky pôsobila v Dolnom Smokovci (19451946), v štátnom zdravotnom ústave (19461947), v Sanatóriu Prosečnice v obci Krhanice v dnešnom Stredočeskom kraji (19471951) a v Štátnej nemocnici pre liečenie pľúcnych chorôb v Kvetnici (od 7. februára 1953). Podieľala sa na rozvíjaní zdravotnoosvetovej práce vo sfére starostlivosti o ústnu dutinu a chrup.

## Osobný život
Zosobášil sa s lekárom Jozefom Neumanom, s ktorým mal syna Tomáša (* 1948) a dcéru Helenu (* 1951). V roku 1968 Neuman emigroval do Západného Nemecka, kde v roku 1987 zomrel vo Frankfurte nad Mohanom.

## Poznámky


## Referencie

Kategória:Narodenia 14. júna
Kategória:Narodenia v 1909
Kategória:Osoby s neistým dátumom úmrtia
Kategória:Osobnosti z Važca
Kategória:Slovenskí stomatológovia
Kategória:Osobnosti česko-slovenského protifašistického odboja
Kategória:Absolventi Lekárskej fakulty Univerzity Komenského v Bratislave
Pomstiteľ

**Pomstiteľ** môže byť:
* vykonávateľ pomsty, synonymum (zastarano/básnicky): mstiteľ, pozri pod pomsta
* partizánsky oddiel pôsobiaci na Slovensku od septembra 1944 do marca 1945, synonymum: Mstiteľ, pozri Pomstiteľ (partizánsky oddiel)
* americký akčný kriminálny film režiséra Dona Hulette z roku 1977, iné názvy: *Tirák*, *Smrtiaca pomsta*, *Pomstiteľ Chuck Norris*, pozri ''Tirák'' (film)
* americko-austrálsky akčný kriminálny film režiséra Marka Goldblatta z roku 1989, pozri ''Pomstiteľ'' (film z roku 1989)
* americký televízny triler režiséra Roberta Markowitza z roku 2006, pozri ''Pomstiteľ'' (televízny film)
* americký akčný kriminálny film režiséra Briana Smrza z roku 2008, pozri ''Pomstiteľ'' (film z roku 2008)
* americko-kanadský akčný kriminálny film režiséra Jeffa F. Kinga z roku 2009, pozri ''Pomstiteľ'' (film z roku 2009)
* americký akčný kriminálny film režiséra Simona Westa z roku 2015, pozri ''Pomstiteľ'' (film z roku 2015)
* český komediálny film režisérky Lucie Gažiovej z roku 2021, pozri ''Pomstiteľ'' (film z roku 2021)

## Pozri aj
* krvná pomsta (vendeta)
* mstiteľ

## Referencie
Ibištek jedlý

**Ibištek jedlý** (iné názvy: **okra**, **bamia**, **bamja**, **gombo**, **gumbo**, zriedkavo: *ibišek jedlý*, *ibiškovec jedlý*; lat. *Abelmoschus eculentus*, staršie: *Hibiscus esculentus*) je tropická rastlina z rodu *[[Abelmoschus]]* (po slovensky okra, ibištek alebo zriedkavo ibiškovec), resp. staršie z rodu *[[Hibiscus]]* v širšom zmysle (po slovensky ibištek), ktorý patrí do čeľade slezovité (*Malvaceae*). Jej plody sú struky, ktoré sú jedlé a nazývajú sa **okra**, **bamia**, **bamja**, **gombo** či **gumbо**.

Je to jednoročná rastlina. Stonka je dutá, miestami drevnatá, vysoká 1,5 až 2 m. Listy sú striedavé, laločnaté (5 až 7 lalokov), na konci stopky špirálovito usporiadané, dlhé 50 cm na dlhých stopkách (15 až 50 cm). Kvety sú bledožlté s hnedočerveným stredom. Plody sú dlhé 15 až 40 cm. Zelené a nezrelé struky obsahujú sliz. Zrelé plody sú svetlohnedé a suché.

Pôvod nie je jasný ale pravdepodobne pochádza zo západnej časti tropickej Afriky a dnes sa pestuje v tropických a subtropických častiach v Afrike, Ázii, USA a Európe. Nie je náročná na pestovanie, potrebuje teplo, znáša sucho, choroby aj škodcov.

Plody sa používajú do polievok (po anglicky sa volajú gumbo alebo gombo), ako dusená alebo varená príloha, menej často v surovom stave. Má málo kalórií ale vysoký obsah vlákniny. Obsahuje aj vitamín C, provitamín A, vápnik, horčík a draslík. Semená majú vysoký obsah olejov (17 – 26 %) a bielkovín (18 – 25 %). Vyrába sa z nich olej do voňaviek. Semená sa môžu použiť ako korenie (India) alebo opražené ako náhrada kávy. 

## Referencie

## Galéria

Stir-Fried-Okra-2008.jpg|Dusená okra s čili.
Giant okra.jpg|Listy a nezrelý plod.


## Iné projekty

Kategória:Slezovité
Kategória:Liečivé rastliny
Kategória:Zelenina
Kategória:Ázijská kuchyňa
Okra

**Okra** môže byť:
*v botanike: slovenský názov:
**rastlinného druhu ibištek jedlý (*Abelmoschus esculantus*) resp. jeho plodu, pozri ibištek jedlý
**rodu *Abelmoschus*, synonymum: ibištek, pozri Abelmoschus
*Operácia Okra
Pomstiteľ (partizánsky oddiel)

**Pomstiteľ** alebo **Mstiteľ** bol partizánsky oddiel, ktorý pôsobil na Slovensku od septembra 1944 do marca 1945, teda počas Slovenského národného povstania (SNP) a následných protifašistických partizánskych bojov po potlačení povstania.

Základ oddielu tvorila 22-členná sovietsko-československá partizánska organizátorská skupina Vernyje pod velením mjr. Semiona Georgieviča Morozova, vyslaná Ukrajinským štábom partizánskeho hnutia a vysadená 12.14. septembra 1944 na základni partizánskej brigády Sergej v priestore Nižnej alebo Vyšnej Jablonky. 16. septembra 1944 sa oddiel Pomstiteľ spolu s partizánskou brigádou Smrť fašizmu a oddielom Belov-Kovalenko brigády Sergej začal presúvať na západ. Na Spiši sa zapojil do ťažkých bojov o. i. pri Lendaku, kde padlo až 13 partizánov. Koncom októbra 1944 spolu s brigádou Smrť fašizmu zo severu, cez územie Poľska obišiel Tatry a cez Oravu prešiel do Nízkych Tatier, kde sa usídlil v priestore Balážov v tzv. *[[partizánska republika|partizánskej republike]]*.

Tu sa k oddielu pridali vojaci 1. československej armády na Slovensku, ktorí po potlačení SNP prešli na partizánsky spôsob boja, ako aj príslušníci iných partizánskych oddielov a miestnych partizánskych skupín. Začiatkom decembra 1944 sa tak sformovali nové skupiny oddielu. Vo výsledku mal Pomstiteľ šesť skupín, ktoré tvorilo (spolu s vojakmi Červenej armády) 443 príslušníkov, pričom:
* prvej skupine velil Viktor Josifovič Jelinek, zástupcom veliteľa bol V. Nesterenko, náčelníkom štábu F. Hlavica,
* druhej skupine velil P. Kozačok,
* tretej skupine velil Nikolaj Romanovič Nesterenko, zástupcom veliteľa bol D. Potapov, náčelníkom štábu M. Vajs,
* štvrtej skupine velil kpt. Viktor Žid, zástupcom veliteľa bol A. Kramár,
* piatej skupine velil Ján Balaďa, zástupcom veliteľa bol C. Kováč, pričom jej základ tvorilo 19 pracovníkov zaniknutého Slobodného slovenského vysielača a vyvíjala najmä agitačno-propagačnú činnosť – organizovala besedy a stretnutia s obyvateľstvom, vydávala časopis *Zvesti*, tlačila maďarské a nemecké letáky, vyhotovovala falošné doklady,
* šiestej skupine velil Daniel Chladný-Hanoš, zástupcom veliteľa bol V. Čunderlík a D. Lavas, náčelníkom štábu J. Prokeš, pričom táto skupina sa spojila s partizánskou rotou Dolný Jelenec, ktorej velil Chladného brat Ján.

V decembri 1944 a januári 1945 sa brigáda zamerala najmä na diverzné akcie na komunikáciách a vojenských objektoch v údolí Hrona. Od začiatku februára v jej činnosti prevládali bojové strety nepriateľskými jednotkami presúvajúcimi sa z Banskej Bystrice do Ružomberka a s protipartizánskymi aj frontovými jednotkami. 18. marca začali nemecké frontové a protipartizánske jednotky generálny útok na Kalište, Španiu Dolinu, Baláže a Staré Hory, podporovanými tankami. Pomstiteľ bol pre nedostatok munície nútený z tohto priestoru ustúpiť a okrem šiestej skupiny sa jeho jednotky vydali na prechod frontu na oslobodené územie, ktorý úspešne uskutočnili 22.23. marca v priestore Mýta pod Ďumbierom.

## Poznámky


## Referencie

Kategória:Partizánske jednotky počas Slovenského národného povstania
Gymnázium, Ľ. Štúra 26, Michalovce

**Gymnázium, Ľ. Štúra 26, [[Michalovce]]** ponúka žiakom vzdelávanie v štvorročnom vzdelávacom programe so všeobecným zameraním, v ktorom je posilnená dotácia v cudzích jazykoch, informatike a prírodovedných predmetoch. V osemročnom vzdelávacom programe s vnútorným zameraním na cudzie jazyky a informatiku.

A v päťročnom bilingválnom programe.

## História

Vznik školy sa viaže k 1. 9. 1992. Jej počiatky sú spojené s SOU strojárskym na Močarianskej ulici č.1 v Michalovciach, na pôde ktorého bolo jej prvé sídlo. Vznik nového gymnázia odobrilo ministerstvo školstva, podporili ho aj orgány mesta a rodičovská verejnosť, takže nič nebránilo tomu, aby v našom meste uzrelo svetlo sveta ďalšie gymnázium.

Dôležitým medzníkom bol rok 1994, kedy bolo gymnázium z SOU strojárskeho v počte 3 tried, z toho 2 triedy 2. ročníka a 1 trieda 1. ročníka štvorročného štúdia delimitované do priestorov SPŠ na Ulici Ľ. Štúra 26 v Michalovciach, od čoho je odvodený aj jeho súčasný oficiálny názov školy – Gymnázium, Ľ. Štúra 26, Michalovce.

Záujem verejnosti, rodičov i žiakov po osemročnom gymnaziálnom štúdiu viedol vedenie školy k aktivite týmto smerom. Od 1. 9. 1999 boli do siete škôl zaradené študijné odbory osemročného gymnázia, jedna trieda so zameraním na matematiku a fyziku a jedna trieda so zameraním na cudzie jazyky, od 1. 9. 2004 bolo toto zameranie na matematiku a fyziku nahradené zameraním na informatiku. Nové legislatívne úpravy zrušili tieto zamerania, vo vnútornej profilácii v podobe modulov však pokračujú ďalej v osvedčenej podobe.
V roku 2020 sa riaditeľkou školy stala Adriana Petrová, čo odštartovalo novú éru školy. Od školského roku 2022/2023 sa otvára trieda s päťročným vzdelávacím programom. Škola sa v súčasnosti postupne rekonštruuje. Škola má moderne vybavené učebne a bufet. Pôsobí tu školská redakcia, školská kapela aj školský parlament. V súčasnosti sa škola zapája do projektov, ako sú napríklad Dofe, EPAS, E twinning

## Referencie

Kategória:Školy v Michalovciach
Kategória:Stavby v Michalovciach
Kategória:Gymnáziá na Slovensku
Kategória:Pomenovania podľa Ľudovíta Štúra
Gumbo

**Gumbo** môže byť:
*v botanike: gombo (t.j. ibištek jedlý, jeho plod alebo polievka z neho)
*v geológii: druh pôdy, pozri gumbo (pôda)
*priezvisko, napr.:
**Aleck Gumbo (*1940), politik v Zimbabwe
**Joram Gumbo, politik v Zimbabwe
**Judy Gumbo (*1943), kanadsko-americký aktivista
**Nicholas Gumbo, politik v Keni
**Rahman Gumbo, futbalista v Zimbabwe
**Rashid Chidi Gumbo (*1988), futbalista v Tanzánii
**Rugare Gumbo, politik v Zimbabwe
**Sithembile Gumbo (1962/1963–2019), politik v Zimbabwe

## Zdroje
Handliarka

**Handliarka** () je vrch v Starohorských vrchoch. Leží nad obcou Donovaly, približne  severovýchodne od Banskej Bystrice.

## Poloha
Nachádza sa v hlavnom hrebeni, vo východnej časti pohoria. Vrch leží na hranici Žilinského a Banskobystrického kraja, na pomedzí okresov Ružomberok a Banská Bystrica. Zasahuje na katastrálne územie obce Liptovská Osada a Podkonice. Popod vrchol vedie Cesta hrdinov SNP a vrch leží na území Národného parku Nízke Tatry.

## Opis
Handliarka je súčasťou najvyššej časti Starohorských vrchov a hrebeň pokrýva horská lúka bez lesného porastu. Východným smerom susedí sedlom Hadlanka oddelený Kozí chrbát (), južne leží Vlačuhovo (), juhozápadne susedí Kečka (), západne Barania hlava (), severozápadne Kochuľa () a severovýchodne Baba (). Hrebeňom vedie rozvodnica povodia Váhu a Hrona; severné svahy odvodňujú prítoky Korytnice do Revúcej a Váhu, voda z južných častí smeruje Uhliarskym a Moštenickým potokom do Hrona. Najbližším sídlom sú severozápadne ležiace Donovaly, južne ležia obce Hiadeľ, Moštenica a Podkonice a severným smerom Liptovská Osada. 

### Výhľady
Hôľnatá vrcholová časť poskytuje kruhový výhľad na široké okolie. Viditeľné sú okolité vrchy pohoria, susedný masív Prašivej, či hrebeň Veľkej Fatry. Pri vhodných podmienkach možno pozorovať Štiavnické vrchy, Javorie, Poľanu, Veporské vrchy a Veľký Choč.

## Prístup
Hrebeňom prechádza turistická magistrála, ktorá však vrchol obchádza.

* po  značke (Cesta hrdinov SNP):
** zo západu z Donovál cez Kečku
** od východu z Hiadeľského sedla cez Kozí chrbát
* po  značke cez Hiadeľské sedlo:
** zo severu z Korytnice
** od juhu z obce Hiadeľ
* po  značke z Moštenice cez sedlo Hadlanka

## Referencie

## Pozri aj
* Starohorské vrchy
* Zoznam vrcholov v Starohorských vrchoch

## Iné projekty

## Externé odkazy
* Poloha na turistickej mape

Kategória:Vrchy v Starohorských vrchoch
Kategória:Tisícovky na Slovensku
Kategória:Vrchy v okrese Ružomberok
Kategória:Vrchy v okrese Banská Bystrica
Kategória:Liptovská Osada
Kategória:Podkonice
Kečka (vrch v Starohorských vrchoch)

**Kečka** () je vrch v Starohorských vrchoch. Leží nad obcou Donovaly, približne  severovýchodne od Banskej Bystrice.

## Poloha
Nachádza sa v hlavnom hrebeni, vo východnej časti pohoria. Vrch leží na hranici Žilinského a Banskobystrického kraja, na pomedzí okresov Ružomberok a Banská Bystrica. Zasahuje na katastrálne územie obce Liptovská Osada, Podkonice a Donovaly. Vrcholom vedie Cesta hrdinov SNP a vrch leží na území Národného parku Nízke Tatry.

## Opis
Kečka je súčasťou hlavného hrebeňa Starohorských vrchov a je druhým najvyšším vrchom pohoria. Vrchol vyčnieva nad hornú hranicu lesa a je pokrytý horskou lúkou. Tá pokračuje severovýchodným smerom, kde je sedlom oddelená Handliarka (), severne leží Kochuľa () a Baba (), západne Barania hlava () a južným smerom Vlačuhovo (). Hrebeňom vedie rozvodnica, preto voda zo severných svahov odteká prítokmi Korytnice do Revúcej a Váhu, pokým južné svahy sú pramennou oblasťou Uhliarskeho potoka v povodí Hrona. Najbližším sídlom sú severozápadne ležiace Donovaly, južne ležia Podkonice a Moštenica a severným smerom Liptovská Osada. 

### Výhľady
Vrchol Kečky bez vyššej vegetácie poskytuje zaujímavý kruhový výhľad na okolie. Pri vhodných podmienkach možno pozorovať okolité vrchy pohoria, no tiež masív Prašivej, Veporské vrchy, Poľanu, Javorie, Štiavnické a Kremnické vrchy, Veľkú Fatru či Veľký Choč.

## Prístup
* po  značke (Cesta hrdinov SNP):
** zo západu z Donovál
** od východu z Hiadeľského sedla cez Kozí chrbát
* po  značke z Moštenice cez sedlo Hadlanka

## Referencie

## Pozri aj
* Starohorské vrchy
* Zoznam vrcholov v Starohorských vrchoch

## Iné projekty

## Externé odkazy
* Poloha na turistickej mape

Kategória:Vrchy v Starohorských vrchoch
Kategória:Tisícovky na Slovensku
Kategória:Vrchy v okrese Ružomberok
Kategória:Vrchy v okrese Banská Bystrica
Kategória:Liptovská Osada
Kategória:Podkonice
Kategória:Donovaly
Quality Street Gang

**Quality Street Gang** bol gang pôsobiaci v Manchesteri v 60., 70. a 80. rokoch 20. storočia. Hoci niektorí vyšší dôstojníci polície Veľkého Manchesteru ich považovali za podnecovateľov väčšiny hlavných zločinov v Manchestri, mnohí iní verili, že gang nebol ničím iným ako spoločenským priateľstvom medzi skupinou mužov, z ktorých väčšina pochádzala z  Ancoats.

The Quality Street Gang bol údajne pomenovaný podľa reklamy na cukrovinky Quality Street, na ktorej sa objavila skupina módne oblečených ľudí: keď „gang“ vošiel do krčmy, nejaký chlapík údajne kričal *„It's the Quality Street Gang“* („Je to Quality Street Gang“) a názov sa ustálil. Ďalší príbeh hovorí, že názov vznikol preto, že väčšina členov gangu mala nadváhu.

Futbalový chuligán klubu Manchester United Colin Blaney tvrdí, že členovia Quality Street Gangu mali prepojenia na kriminálny živel v rámci gangu spojeného s klubom známym ako Inter City Jibbers a spoločne vykonávali ozbrojené lúpeže v Holandsku. Jeho kniha obsahuje fotografiu, ktorá údajne zobrazuje člena Quality Street Gang na svadbe člena Inter City Jibbers Johna „The Grid“ McKeeho, o ktorom Blaney tvrdí, že bol tiež silne zapletený do holandského podsvetia.

V roku 1986 bol John Stalker, zástupca veliteľa polície Veľkého Manchesteru suspendovaný pre obvinenia, že sa zúčastňoval spoločenských podujatí, na ktorých boli prítomní členovia gangu. Stalker bol neskôr očistený.

## Odkazy v populárnej kultúre
Alex Murphy označoval salfordský úspešný tím rugby league zo 60. a 70. rokov 20. storočia ako Quality Street Gang.

Skladba „The Boys Are Back in Town“ od írskej hudobnej skupiny Thin Lizzy je považovaná za odkaz na Quality Street Gang, rovnako ako ich pieseň „Johnny the Fox Meets Jimmy the  Weed“. Jimmy the Weed bola prezývka pre Jimmyho Donnellyho, ktorého dlhé roky spájali s gangom. Philomena Lynottová, matka speváka a skladateľa Thin Lizzy Phila Lynotta, prevádzkovala v tom čase hotel Clifton Grange v oblasti Whalley Range a práve tam sa stretli niektorí z údajných členov gangu spolu s ľuďmi zo šoubiznisu a športovými hviezdami ako George Best. Skupina sa s týmito ľuďmi spriatelila.

## Referencie

## Literatúra
*
*
*

## Zdroj

Kategória:Gangy
Kategória:Manchester
Mstiteľ

**Mstiteľ** môže byť:
* zastarano/básnicky: vykonávateľ pomsty, synonymum: pomstiteľ, pozri pod pomsta
* partizánsky oddiel pôsobiaci na Slovensku od septembra 1944 do marca 1945, synonymum: Pomstiteľ, pozri Pomstiteľ (partizánsky oddiel)

## Pozri aj
* pomstiteľ

## Referencie
Jozef Minárik (lekár)

MUDr. **Jozef Minárik** (* 2. november 1868, Bánovce nad Bebravou† 16. november 1923, Bratislava) bol slovenský lekár, publicista a regionálny politik, predstaviteľ hnutia hlasistov a na krátky čas po vzniku Československa župan Trenčianskej župy (19181920).

## Život
Narodil sa v rodine Jána Minárika a jeho manželky Terézie, rod. Polakovičovej. Počas štúdia medicíny na Lekárskej fakulte Českej univerzity Karlo-Ferdinandova v Prahe sa aktívne zapájal do spolkového života ako člen slovenského študentského spolku Detvan a spolku Sokol (neskôr Československá obec sokolská). Spolu s ďalšími medikmi Vavrom Šrobárom a Gustávom Novomeským pôsobil v prípravnom výbore Prvého slovenského večera v Prahe, ktorý sa konal 24. novembra 1896 na Žofíne.

V tomto prostredí sa tak prirodzene začal angažovať aj politicky, ovplyvnený najmä myšlienkami Tomáša Garrigua Masaryka. Zapojil sa do prípravy časopisu *[[Hlas (časopis)|Hlas]]*, vypracoval jeho programovú náplň a na schôdzi v Turčianskom Svätom Martine 30. augusta 1897 bol zvolený za dočasného redaktora. V súlade s hlasistickými zásadami vyvíjal aj organizačnú a osvetovú činnosť medzi slovenským ľudom. V roku 1906 neúspešne v Bánovciach nad Bebravou kandidoval vo voľbách do Uhorského snemu, spolupracujúc s ostatnými hlasistami (Pavlom Blahom, V. Šrobárom), ale aj s klerikálne orientovaným bytčianskym advokátom Martinom Mičurom a i. O situácii na Slovensku informoval nórskeho spisovateľa Bjørnstjerna Bjørnsona, známeho kritika národnostných pomerov v Uhorsku počas vrcholiacej maďarizácie. Vo svojej publicistickej činnosti sa venoval hospodárskym a demografickým problémom a otázkami slovenského osídlenia Uhorska, najmä osídľovaním Dolnej zeme (pozri dolnozemskí Slováci).

Po zavŕšení štúdia začal pôsobiť ako praktický lekár vo Veľkej Bytči (dnes časť Bytče) a lekársky pôsobil aj v rodných Bánovciach nad Bebravou. Po vzniku Československa sa podieľal na budovaní nového štátneho aparátu a zdravotníctva. Na Vianoce 1918 bol ministrom s plnou mocou pre správu Slovenska V. Šrobárom vymenovaný za župana Trenčianskej župy. Túto funkciu vykonával do roku 1920, kedy odišiel do Bratislavy za vedúceho poradcu pre organizáciu zdravotnej služby v expozitúre ministerstva zdravotníctva. V rokoch 19201923 bol hlavným župným a mestským lekárom v Bratislave.

16. novembra 1923 zomrel v Bratislave na následky mŕtvice.

## Referencie

## Odporúčaná literatúra
* 
* 

Kategória:Osobnosti z Bánoviec nad Bebravou
Kategória:Slovenskí lekári
Kategória:Slovenskí publicisti
Kategória:Slovenskí politici
Kategória:Absolventi Lekárskej fakulty Karlovej univerzity
Kategória:Hlasisti
Kategória:Pochovaní na Ondrejskom cintoríne
Kakizome

[náhľad|''Kakizome'', [drevorez Kubo Šunmana z roku 1793]]
**Kakizome** () je japonská novoročná tradícia, ktorá spočíva v písaní prvého písma v novom roku, a to 2. januára. Ide skôr o písanie povzbudivých fráz v kandži, tradične štetcom, pričom túto tradíciu v súčasnosti udržiavajú najmä žiaci, ktorí následne svoje rukopisy vystavujú v priestoroch školy.

## Pozri aj
* hatsumóde, prvá návšteva chrámu alebo svätyne v novom roku
* šógacu (japonský Nový rok)

## Referencie

Kategória:Tradície
Kategória:Oslavy nového roku
Kategória:Kultúra v Japonsku
Silvester

**Silvester** môže byť:
* mužské prvé meno, pozri Silvester (prvé meno)
* posledný deň v roku (podľa gregoriánskeho kalendára), pozri 31. december
* oslava konca roka a zábava s ňou spojená, pozri silvestrovské oslavy
* 33. pápež a svätec katolíckej cirkvi, pozri Silvester I.

## Pozri aj
* gregoriánsky kalendár
* Nový rok (1. január)

## Referencie
Jozef Mak

**Jozef Mak** môže byť:
* román Jozefa Cígera-Hronského z roku 1933; hlavná postava tohto románu, pozri ''Jozef Mak'' (román)
* divadelná inscenácia dramatizácie románu Jozef Mak v Divadle Andreja Bagara s premiérou v roku 1996, pozri ''Jozef Mak'' (divadelná inscenácia)
* slovenský televízny film režiséra Petra Babjaka z roku 2022, pozri ''Jozef Mak'' (film)

## Pozri aj
* Jozef Cíger-Hronský

## Referencie

Mak, Jozef
Barania hlava (vrch v Starohorských vrchoch)

**Barania hlava** () je vrch v Starohorských vrchoch. Leží nad obcou Donovaly, približne  severovýchodne od Banskej Bystrice.

## Poloha
Nachádza sa v hlavnom hrebeni, vo východnej časti pohoria. Vrch leží v Banskobystrickom kraji, na území okresu Banská Bystrica a zasahuje na katastrálne územie obcí Donovaly a Podkonice. Vrchol traverzuje Cesta hrdinov SNP, na ktorej je vybudovaná útulňa. Veľkú časť vrchu pokrýva prírodná rezervácia Barania hlava a Štrosy, ležiace v ochrannom pásme Národného parku Nízke Tatry.

## Opis
Barania hlava je súčasťou hlavného hrebeňa, pričom jej masív naň vytvára kolmý hrebeň, orientovaný severo-južným smerom. Vrcholovú časť pokrýva riedky les. Východne susedí sedlom oddelená Kečka (), severovýchodne leží Kochuľa (), severozápadne Baník (), juhozápadne Hrubý vrch () a južným smerom Vysoká (). Severne sa zvažujúce svahy patria do povodia Váhu, kde odvádzajú vodu prítoky Korytnice, ústiace do rieky Revúca. Juhovýchodné svahy sú pramennou oblasťou Uhliarskeho potoka, na juhozápadných pramení Moštenický potok v povodí Hrona. Najbližším sídlom sú na severozápadnom úpätí ležiace Donovaly, južným smerom sa nachádzajú Podkonice a Moštenica, juhozápadne sú Baláže a severným smerom leží Liptovská Osada. 

### Výhľady
Vrchol Baranej hlavy pokrýva riedky les, umožňujúci obmedzené výhľady. Pri vhodných podmienkach sú viditeľné okolité vrchy pohoria, no tiež masív Prašivej, Poľana, Javorie, Štiavnické a Kremnické vrchy, Veľká Fatra či Veľký Choč.

## Prístup
Na vrchol nevedie značená trasa, turistická magistrála ho traverzuje južnými svahmi.

* po  značke (Cesta hrdinov SNP):
** zo západu z Donovál
** od východu z Hiadeľského sedla cez Kozí chrbát a Kečku

## Referencie

## Pozri aj
* Starohorské vrchy
* Prírodná rezervácia Barania hlava a Štrosy
* Zoznam vrcholov v Starohorských vrchoch

## Iné projekty

## Externé odkazy
* Poloha na turistickej mape

Kategória:Vrchy v Starohorských vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Podkonice
Kategória:Donovaly
Hrubý vrch (vrch v Starohorských vrchoch)

**Hrubý vrch** () je vrch v Starohorských vrchoch. Leží nad obcou Donovaly, približne  severovýchodne od Banskej Bystrice.

## Poloha
Nachádza sa v bočnom hrebeni, vo východnej časti pohoria. Vrch leží v Banskobystrickom kraji, na území okresu Banská Bystrica a zasahuje na katastrálne územie obcí Donovaly, Baláže a Podkonice. Vrch leží nad osadou Bully, v ochrannom pásme Národného parku Nízke Tatry.

## Opis
Hrubý vrch sa nachádza v hrebeni, ktorý vybieha juhozápadným smerom z Baranej hlavy. V masíve vrchu sa vetví na západne smerujúcu rázsochu Bukovca a južne vedúcu na vrch Vysoká. Severným susedom je vrch Baník (), východným Barania hlava () a Kečka (), južne Vysoká (), juhozápadne je situovaný vrch Krčahy () a západne Bukovec (). Masív sa nachádza v povodí rieky Hron; juhovýchodné svahy odvodňuje Moštenický potok, južné potok Marková, západné a severné prítoky Starohorského potoka. Najbližším sídlom sú severne ležiace Donovaly, na západe obec Motyčky, južným smerom sa nachádzajú Baláže a Podkonice a severným smerom Liptovská Osada. 

### Výhľady
Vrchol Hrubého vrchu pokrýva v severnej časti hustý les, v južnej je pokrytá horskou lúkou, poskytujúcou zaujímavý výhľad. Na svahoch je niekoľko ďalších lúk, z ktorých je rozhľad na okolie. Z vhodných lokalít sú viditeľné okolité vrchy pohoria, no tiež blízky masív Prašivej a Zvolena. Pri priaznivých podmienkach možno pozorovať aj Veporské vrchy, Poľanu, Javorie, Štiavnické a Kremnické vrchy, Veľkú Fatru a nezriedka i Baranec v Západných Tatrách.

## Prístup
Na vrchol nevedie značená trasa, no na severnom úpätí je rázcestie Pri javore, ktorým vedú chodníky, smerujúce svahmi Hrubého vrchu.

* po  zelenej značke na rázc. Pri javore:
** z blízkej osady Bully (napojenie na  značenú Cestu hrdinov SNP)
** z juhozápadu zo strediska Šachtičky
* po  žltej trase z obce Baláže cez Kalište

## Referencie

## Pozri aj
* Starohorské vrchy
* Zoznam vrcholov v Starohorských vrchoch

## Iné projekty

## Externé odkazy
* Poloha na turistickej mape

Kategória:Vrchy v Starohorských vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Podkonice
Kategória:Donovaly
Kategória:Baláže
Jozef Mak (film)

***Jozef Mak*** je slovenská dráma od režiséra Petra Bebjaka. Príbeh vychádza z rovnomenného románu Jozefa Cígera-Hronského. Film bol nakrúcaný v roku 2021, premiéru mal v Slovenskej televízii 1. januára 2022.

## Obsah

Film je adaptáciou románu *[[Jozef Mak (román)|Jozef Mak]]* od popredného predstaviteľa slovenskej medzivojnovej prózy Jozefa Cígera-Hronského. Dej sa odohráva prevažne v predvojnovom a vojnovom období Rakúsko-Uhorska a následne Československa v jednoduchej stredoslovenskej dedine konca 19. a začiatku 20. storočia. Jozef Mak, "človek milión", sa narodil ako nemanželské dieťa chudobnej vdovy a od detstva bol nenávidený a utláčaný starším bratom Janom. Jano ho neskôr obral o snúbenicu Marušu aj o novú chalupu. Makovi postupne umiera otec, matka aj láska z mladosti Maruša... Mak tak postupne stráca nádej a nie je schopný po svadbe prejaviť lásku mrzáčke Jule. Až po smrti svojej ženy si uvedomí, že práve v nej stratil lásku, ktorú celý život hľadal. Mak sa nedá zlomiť, keďže vie, že nemôže zúfať, lebo sa musí postarať o deti, ktoré sú stelesnením tejto lásky.

## Obsadenie

## Produkcia
Film sa začal natáčať 8. februára 2021 v Múzeu oravskej dediny v Zuberci. Ďalšími filmovými lokalitami boli Trnava, Banská Štiavnica či Komárno. Nakrúcanie v komárňanskej pevnosti začalo 26. marca 2021.

## Referencie


## Pozri aj
* Jozef Mak (román)

Kategória:Slovenské filmy
Kategória:Filmy režírované Petrom Bebjakom
Kategória:Filmy podľa názvu
Kategória:Filmy z 2022
Kategória:Filmy ocenené Slnkom v sieti
The Boys Are Back in Town

„**The Boys Are Back in Town**“ je skladba írskej hard rockovej skupiny Thin Lizzy z ich albumu *[[Jailbreak (album)|Jailbreak]]* z roku 1976. Skladba tiež vyšla ako singel s „Jailbreak“ na strane B. V britskom rebríčku sa singel umiestnil na ôsmom mieste. Singel opäť vyšiel v roku 1991 a umiestnil sa na 63. mieste. V roku 2012 vydala americká skupina Molly Hatchet cover verziu tejto skladby na svojom albume *[[Regrinding the Axes]]*.

Existuje mnoho teórií týkajúcich sa inšpirácie k piesni „The Boys Are Back in Town“, hoci žiadna nebola potvrdená. Jednou z teórií je, že je o Quality Street Gangu.

## Referencie

## Zdroj

Kategória:Single z 1976
Kategória:Single skupiny Thin Lizzy
Mätúca premenná

200px|thumbnail|Ilustrácia jednoduchej mätúcej premennej.
Inými slovami: ''Z'' je príčinou ''X'' aj ''Y''.

**Mätúca premenná** (iné názvy pozri nižšie) je v štatistike premenná *z(t)*, ktorá ovplyvňuje nezávislú premennú x(t) aj závislú premennú y(t), čím vytvára koreláciu medzi premennými x(t) a y(t), ktorú naivná analýza môže označiť za dôkaz kauzálneho vzťahu medzi *x(t)* a *y(t)* (t.j. vedie k chybnému záveru, že *x(t)* ovplyvňuje *y(t)* alebo naopak). Tento hypotetický kauzálny vzťah je však nepravdivý a skutočné vysvetlenie korelácie spočíva v existencii mätúcej premennej *z(t)*, ktorej zmena spôsobuje zmeny v *x(t)* aj *y(t)*. Inými slovami, existencia mätúcich premenných je matematickým vyjadrením skutočnosti, že korelácia nemusí znamenať kauzalitu. 

## Názvy
Slovenské názvy sú: **mätúca premenná**, **mätúci faktor**, **mätovič**, **zavádzajúca premenná**, **zahmlievajúca premenná**, **deformujúca premenná**, **rušivá premenná**, **rušivý faktor**, **tretí faktor**, **zavádzajúci faktor**, **faktor konfúzie**, **skresľujúci faktor**, **confounder**.

Anglické názvy sú: *confounder*, *confounding factor*, *confounding variable*.

## Širšia definícia
Trochu podobný, ale odlišný, je pojem intervenujúca premenná [v užšom zmysle] (synonymum: mediátor), ktorým sa označuje premenná, ktorá je ovplyvňovaná nezávislou premennou a ktorá zároveň ovplyvňuje závislú premennú.

Niektorí autori používajú označenie intervenujúca premenná či **mätúca premenná** či **rušivá premenná** v širšom zmysle, a to ako súhrnné označenie pre všetky premenné, ktoré by mohli alternatívne vysvetliť objavený vzťah medzi nezávislou a závislou premennou, čiže ako súhrnné označenie pre (okrem iného) mätúcu premennú v užšom zmysle (t.j. mätúcu premennú podľa definície v úvode tohto článku) a intervenujúcu premennú v užšom zmysle.

## Príklad
Nejaké zisťovanie zistilo (údajnú) asociáciu (závislosť) medzi pitím kávy a koronárnou srdcovou chorobou. Skutočnosť je ale taká, že ľudia, ktorí pijú kávu, fajčia častejšie ako tí, čo ju nepijú (asociácia fajčenia a pitia kávy). Fajčenie cigariet je okrem toho asociované aj s koronárnou srdcovou chorobou. Domnelá asociácia medzi pitím kávy a koronárnou srdcovou chorobou v skutočnosti odzrkadľuje iba kauzálnu asociáciu medzi fajčením a koronárnou srdcovou chorobou. Fajčenie tu teda je mätúcou premennou (v užšom zmysle).

## Referencie

## Zdroj

Kategória:Štatistika
Kategória:Epidemiológia
Bene merenti

náhľad|Podoba vyznamenania z roku 2009, predná a zadná strana
náhľad|Stuha
náhľad|Vzhľad vyznamenania z roku 1984
**Bene merenti** alebo aj **Benemerenti** (lat. *Za zásluhy* alebo *záslužilí*) je záslužné pápežské vyznamenanie. Dnešná medaila za zásluhy má pôvod v rôznych tradíciách pápežských ocenení nazývaných Benemerenti alebo Bene Merenti, ktorými sa oceňovali civilné aj vojenské úspechy za dlhoročnú službu v prospech cirkvi, komunity alebo rodiny. Medaila Benemerenti je medaila, ktorú udeľuje pápež duchovným a laikom,. Pôvodne bola zriadená ako vyznamenanie pre vojakov pápežskej armády za statočnosť. V súčasnosti je civilným vyznamenaním, ale stále sa môže udeľovať členom Pápežskej švajčiarskej gardy. Medaila je udeľovaná pápežom na návrh diecézneho biskupa.  K medaile je priložený aj certifikát napísaný v latinčine  .

## História
Medailu neformálne založil pápež Pius VII. v roku 1818 po obnovení moci a skončení napoleonskej vlády v Ríme, aby odmenil vernosť tých, ktorí sa vyznamenali voči pápežovi.  Od roku 1925 môžu toto vyznamenanie získať aj laici a vojaci, a to ako prejav veľkého vyznamenania za zásluhy o cirkev a pápeža. 

V roku 1831 za pápeža Gregora XVI. bola vyrazená špeciálna medaila Benemerenti na ocenenie tých, ktorí odvážne bojovali v pápežskej armáde pri Ferrare, Bologni a Viedni 

V roku 1832 medailu pápež Gregor  XVI. ustanovil oficiálnym vyznamenaním a dodnes sa udeľuje tým, ktorí sa dlhodobo a vynikajúco zaslúžili o Katolícku cirkev alebo pápeža vo svojich diecézach, občianskych alebo rehoľných spoločenstvách alebo Apoštolskom stolci.

## Stupne vyznamenania
Od svojho založenia má vyznamenanie tri stupne podľa zásluh:
* Zlatá medaila
* Strieborná medaila
* Bronzová medaila

Toto rozdelenie zostalo v platnosti až do čias Pavla VI., ktorý zrušil všetky triedy okrem zlatej, ktorá sa zachovala dodnes.

## Držitelia na Slovensku
Na Slovensku túto medailu okrem iných obdržali:
* Peter Čambál - medaila za zásluhy v kresťanských záležitostiach, 9. februára 2013 pápežom Benediktom XVI.
* Vince Vermes - pápežské vyznamenanie za dlhotrvajúcu kresťanskú a mimoriadne užitočnú prácu, 16. júla 1933, udelené pápežom Piusom XI.
* Ján Kaššovic, v roku 1933, udelené pápežom Piusom XI.
* Ľudovít Klika, pápežské vyznamenanie La medaglie Benemerenti, rok 1930, udelené pápežom Piusom XI.  
* Štefan Beniač - Kríž Benemerenti *(Croce pro Benemerenti)*, udelený v roku 1902 pápežom Levom XIII.
* Štefan Raus 
* Eduard Židek 
* Ján Hatiar, udelené pápežom Levom XIII. 

## Referencie

## Zdroj

Kategória:Rady a vyznamenania
Kategória:Kresťanské ocenenia